**PROCEDURA**

**ZA POSTUPANJE U SLUČAJU**

**POVREDE OSOBNIH PODATAKA**

Trogir, siječanj 2023.

Na temelju Opće uredbe o zaštiti podataka (EU) 2016/679 EUROPSKOG PARLAMENTA I VIJEĆA od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te stavljanju izvan snage Direktive 95/46/EZ (u daljnjem tekstu: Opća uredba o zaštiti podataka) i čl. 50. Statuta Dječjeg vrtića Emaus Kneza Trpimira 38, Trogir (u daljnjem tekstu: Vrtić) Upravno vijeće na sjednici održanoj dana 15.02.2023. donosi

**PROCEDURU ZA POSTUPANJE**

**U SLUČAJU POVREDE OSOBNIH PODATAKA**

# OPĆE ODREDBE

Vrtić je obveznik primjene Opće uredbe o zaštiti podataka.

Ova procedura utvrđuje djelotvoran, odgovoran i transparentan okvir za osiguravanje i usklađenost Vrtića sa Općom uredbom o zaštiti podataka.

Ova procedura primjenjuje se na sve organizacijske dijelove Vrtića.

Prilikom procjene odgovarajuće razine sigurnosti u obzir se posebno uzimaju rizici koje predstavlja obrada, posebno rizici od slučajnog ili nezakonitog uništenja, gubitka, izmjene, neovlaštenog otkrivanja osobnih podataka ili neovlaštenog pristupa osobnim podacima koji su preneseni, pohranjeni ili na drugi način obrađivani.

Vrtić poduzima mjere kako bi osiguralo da svaki pojedinac odnosno osoba zaposlena u Vrtiću, a koja ima pristup osobnim podacima, ne obrađuje te podatke suprotno uputama i procedurama, osim ako je to obvezana učiniti prema pravu Europske unije i/ili važećim propisima Republike Hrvatske.

Pravo na zaštitu osobnih podataka pripada svim ispitanicima na jednak način i pod jednakim uvjetima i ispitanici su ravnopravni u njegovu ostvarivanju.

U slučaju povrede osobnih podataka ispitanik svoje pravo na zaštitu osobnih podataka može ostvariti podnošenjem prigovora Službeniku za zaštitu osobnih podataka kojeg imenuje Vrtić na e-mail: dv-emaus@smn.hr

odnosno podnošenjem pritužbe Agenciji za zaštitu osobnih podataka.

# SVRHA PROCEDURE

Ovom Procedurom za postupanje u slučaju povrede osobnih podataka u Vrtiću utvrđuje se slijed aktivnosti i nadležnosti u slučaju povrede osobnih podataka.

# 

# PODRUČJE PRIMJENE

Aktivnosti propisane ovom Procedurom odnose se na sve ispitanike, osobe zaposlene u Vrtiću.

# PROVOĐENJE

# Evidentiranje dojave (prigovora) o povredi osobnih podataka

Osobe ovlaštene od strane Vrtića za primanje dojava odnosno prigovora o povredi osobnih podataka, evidentiraju dojave odnosno prigovore u Evidenciji povreda osobnih podataka koju vodi Vrtić.

Evidencija povreda osobnih podataka omogućava evidentiranje nastalih povreda osobnih podataka, evidentiranje aktivnosti povezanih s povredom osobnih podataka i praćenje statusa.

# Izvješćivanje nadzornog tijela o povredi osobnih podataka

U slučaju povrede osobnih podataka Vrtić bez nepotrebnog odgađanja i ako je izvedivo, najkasnije 72 sata nakon saznanja o toj povredi, izvješćuje Agenciju za zaštitu osobnih podataka o povredi osobnih podataka, osim ako nije vjerojatno da će povreda osobnih podataka prouzročiti rizik za prava i slobode pojedinaca.

Ako izvješćivanje nije učinjeno unutar 72 sata, mora biti popraćeno razlozima za kašnjenje.

Obavijest o povredi osobnih podataka mora sadržavati sljedeće informacije:

* Mjesto i vrijeme događanja
* Opis događaja
* Kategoriju i procijenjen broj ispitanika čiji su podaci ugroženi
* Kategoriju i procijenjen broj osobnih podataka koji su ugroženi
* Moguće posljedice povrede
* Detalje poduzetih ili predloženih mjera za odgovor na povredu koji uključuju i mjere koje se poduzimaju za umanjivanje negativnih posljedica, gdje god je to moguće učiniti.
* Ime i kontakt podatke Službenika za zaštitu osobnih podataka ili ravnateljice.

# Obavješćivanje ispitanika o povredi osobnih podataka

U slučaju povrede osobnih podataka Vrtić bez nepotrebnog odgađanja obavješćuje ispitanika o povredi osobnih podataka.

U obavijesti o povredi osobnih podataka Vrtić će opisati prirodu povrede osobnih podataka uporabom jasnog i jednostavnog jezika.

Obavijest treba sadržavati sljedeće informacije i mjere:

* ime i kontaktne podatke Službenika za zaštitu osobnih podataka ili druge kontaktne podatke od koje se može dobiti još informacija;
* opis vjerojatnih posljedica povrede osobnih podataka;
* mjere koje je Vrtić poduzeo ili predložio poduzeti za rješavanje problema povrede osobnih podataka, uključujući prema potrebi mjere umanjivanja njezinih mogućih štetnih posljedica.

Ako Vrtić nije do tog trenutka obavijestila ispitanika o povredi osobnih podataka, nakon razmatranja razine vjerojatnosti da će povreda osobnih podataka prouzročiti visok rizik, Agencija za zaštitu osobnih podataka može od njega zahtijevati da to učini ili može zaključiti da je ispunjen neki od uvjeta navedenih prethodnom stavku ove točke.

Obrazac Obavijesti o povredi osobnih podataka za ispitanika i Obrazac Obavijesti o povredi osobnih podataka za nadzorno tijelo odnosno Agenciju za zaštitu osobnih podataka sastavni su dio ove Procedure.

# PRIMJENA ODGOVARAJUĆIH PROPISA, PRAVILA I PROCEDURA

Uz ovu Proceduru, na obradu zahtjeva ispitanika u vezi osobnih podataka na odgovarajući način se primjenjuje Opća uredba o zaštiti podataka, Pravilnik o zaštiti osobnih podataka i drugi interni akti Vrtića kojima se uređuje zaštita osobnih podataka.

**ZAVRŠNE ODREDBE**

Svi djelatnici koji obrađuju osobne podatke moraju biti upoznati sa ovom procedurom i izvršavati njezine odredbe.

Evidencija o povredi osobnih podataka čuvat će se u periodu od 5 godina.

Ova Procedura objavljena je na oglasnoj ploči Vrtića dana 15.02. 2023. godine, a stupa na snagu 27.02. 2023. godine.

KLASA:009-01/23-01/02

URBROJ: 2181-13-8-23-1

Trogir,15.02.2023. godine.

Predsjednik Upravnog vijeća:

\_\_\_\_\_\_\_\_\_\_\_\_\_\_\_\_\_\_\_\_\_\_

Franjo Frankopan Velić

# PRILOZI

# OBAVIJESTI O POVREDI OSOBNIH PODATAKA ZA ISPITANIKA

IME I PREZIME ISPITANIKA

ADRESA

PREDMET: POVREDA OSOBNIH PODATAKA

Obavijest, daje se

Poštovani,

dana \_\_.\_\_.2023. godine, putem elektronske pošte/redovnom poštom/preko kontakt forme na web stranici

<https://emaus.smn.hr>

putem telefonske linije za kontakt s Vrtićem (potrebno je prilagoditi ovisno o načinu zaprimanja prijave/prigovora o povredi osobnih podataka) podnijeli ste Službeniku za zaštitu osobnih podataka prijava/prigovor o povredi osobnih podataka.

Ovim putem Vas obavještavamo da je Vaša prijava/prigovor zaprimljen i u postupku je obrade odnosno rješavanja. (*napomena*: Ovdje ovisno o konkretnoj situaciji može se ispitanika obavijestiti da je Vrtić zaprimio prijavu/prigovor o povredi osobnih podataka, međutim da je prijava događaja u međuvremenu opozvana od strane ispitanika i/ili da je Vrtić provjerom prijave/prigovora utvrdio neosnovanost prijave)

Ujedno, obavještavamo Vas da je Vrtić poduzeo sve aktivnosti potrebne za obradu događaja i definirane mjere potrebne za smanjenje ili otklanjanje posljedica štetnog događaja.

Sve dodatne informacije vezane za postupanje povodom Vaše prijave/prigovora u svezi s povredom osobnih podataka možete dobiti usmeno ili putem telefona ili elektroničkim putem od Službenika za zaštitu osobnih podataka*, tel: 021/645 547, e-mail:* dv-emaus@smn.hr

Napomena: u ovom dijelu obavijesti, ovisno o kakvoj se povredi osobnih podataka radi, potrebno je opisati vjerojatne posljedice povrede osobnih podataka i mjere koje je Vrtić poduzeo ili predložio poduzeti za rješavanje problema povrede osobnih podataka.

S poštovanjem,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# Obrazac OBAVIJESTI O POVREDI OSOBNIH PODATAKA ZA NADZORNO

# TIJELO (AGENCIJU ZA ZAŠTITU OSOBNIH PODATAKA)

.

AGENCIJA ZA ZAŠTITU OSOBNIH PODATAKA

Martićeva ulica 14

10 000 ZAGREB

*Napomena: prilikom sastavljanja predmetne Obavijesti potrebno je provjeriti da li naziv nadzornog tijela glasi Agencija za zaštitu osobnih podataka i da li je adresa upravo ova koja je navedena u ovom Obrascu, budući da je u izradi Zakon o provedbi Opće uredbe o zaštiti podataka kojim će se možda izmijeniti naziv nadzornog tijela)*

PREDMET: POVREDA OSOBNIH PODATAKA

Obavijest, daje se

Poštovani,

ovim putem Vas obavještavamo da je Dječji vrtić Emaus, kao voditelj obrade sukladno članku 4. točki 7. Opće uredbe o zaštiti podataka (dalje u tekstu: Vrtić) dana \_\_.\_\_.2023. godine zaprimio prijavu/prigovor ispitanika IME I PREZIME, ADRESA, OIB: --

Člankom 33. Opće uredbe o zaštiti podataka propisana je dužnost voditelja obrade, ovdje Vrtića da u slučaju povrede osobnih podataka bez odgađanja, i ako je izvedivo, najkasnije 72 sata nakon saznanja o toj povredi, da obavijesti nadzorno tijelo, ovdje Agenciju za zaštitu osobnih podataka o povredi osobnih podataka.

Pozivom na citiranu odredbu članka 33. Opće uredbe o zaštiti osobnih podataka, Vrtić obavještava Agenciju za zaštitu osobnih podataka o: (*napomena: u nastavku ove Obavijesti, a ovisno o konkretnoj situaciji i povredi osobnih podataka potrebno je navesti/opisati:*

* *o kakvoj se povredi osobnih podataka radi (priroda povrede osobnih podataka), uključujući ako je to moguće, kategorije i približan broj dotičnih ispitanika te kategorije i približan broj dotičnih evidencija osobnih podataka;*
* *navesti ime i kontaktne podatke Službenika za zaštitu osobnih podataka ili druge kontaktne točke od koje se može dobiti još informacija;*
* *opisati vjerojatne posljedice povrede osobnih podataka;*
* *opisati mjere koje je Vrtić poduzeo ili predložio poduzeti za rješavanje problema povrede osobnih podataka, uključujući prema potrebi mjere umanjivanja njezinih mogućih štetnih posljedica.*

*Napomena: Ukoliko Vrtić nije bio u mogućnosti o gore navedenim činjenicama obavijestiti Agenciju za zaštitu osobnih podataka unutar 72 sata u obavijesti se moraju navesti razlozi za kašnjenje.*

S poštovanjem,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_